ᱯᱷᱟᱹᱜᱩᱱᱼ ᱵᱮᱣᱨᱟ ᱥᱟᱠᱟᱢ

ᱯᱷᱟᱹᱜᱩᱱ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱯᱟᱨᱥᱟᱞᱟᱚᱜ ᱠᱟᱱ ᱪᱟᱱᱫᱚᱠᱤᱭᱟᱹ ᱵᱮᱣᱨᱟ ᱥᱟᱠᱟᱢ ᱠᱟᱱᱟ ᱾ ᱒᱐᱐᱘ ᱥᱟᱞ ᱨᱮ ᱱᱚᱣᱟ ᱯᱷᱟᱛᱟᱢ ᱢᱟᱱ ᱢᱟᱸᱜᱟᱛ ᱢᱩᱨᱢᱩᱭ ᱵᱮᱨᱮᱫ ᱞᱮᱫᱼᱟ ,ᱟᱨ ᱱᱚᱣᱟ ᱨᱤᱱᱤᱡ ᱥᱟᱯᱲᱮᱫ ᱫᱚ ᱢᱟᱱᱤᱡ ᱢᱟᱲᱚᱛᱤ ᱢᱩᱨᱢᱩ   ᱾ ᱥᱤᱧᱚᱛ ᱫᱤᱥᱚᱢ ᱨᱮ ᱯᱩᱭᱞᱩ ᱚᱞᱪᱤᱠᱤᱛᱮ ᱵᱮᱣᱨᱟ ᱯᱟᱨᱥᱟᱞᱚᱜᱠᱟᱱ ᱯᱷᱟᱛᱟᱢ ᱢᱩᱫᱽ ᱠᱷᱚᱱ ᱢᱤᱫᱴᱤᱡ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱜᱚᱱᱚᱝᱼ ᱕ ᱴᱟᱠᱟ ᱠᱟᱱᱟ ᱿ ᱱᱚᱣᱟ ᱵᱮᱣᱨᱟ ᱥᱟᱠᱟᱢ ᱞᱟᱹᱜᱤᱫ ᱒᱐᱐᱘ ᱥᱟᱞ ᱨᱮ ᱢᱟᱲᱛᱤ ᱢᱩᱨᱢᱩ ᱴᱮᱞᱤᱜᱨᱟᱯᱷ ᱞᱤᱡᱮᱱᱰ ᱥᱤᱨᱯᱟᱹᱭ ᱧᱟᱢ ᱞᱮᱫᱼᱟ ᱾  ᱯᱷᱟᱹᱜᱩᱱ ᱕᱐᱐ ᱜᱚᱴᱟᱝ ᱪᱷᱟᱯᱟ ᱟᱛᱮᱫ ᱮᱛᱚᱦᱚᱵ ᱞᱮᱱᱟ ᱟᱨ ᱱᱤᱛᱜ ᱒᱐᱑᱘ ᱥᱟᱞ ᱛᱮ ᱕᱐᱐᱐ ᱜᱚᱴᱟᱝ ᱪᱷᱟᱯᱟᱜ ᱯᱟᱨᱥᱟᱞᱚᱜ ᱠᱟᱱᱟ ᱾ ᱱᱚᱣᱟ ᱵᱮᱣᱨᱟ ᱥᱟᱠᱟᱢ ᱥᱤᱧᱚᱛ ᱨᱮᱱᱟᱜ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱫᱷᱟᱹᱵᱤᱡ ᱯᱟᱥᱱᱟᱣ ᱠᱟᱱᱟ ᱾  
ᱯᱷᱟᱹᱜᱩᱱ ᱫᱚ ᱠᱷᱟᱹᱞᱤ ᱵᱮᱣᱨᱟ ᱫᱚ ᱵᱟᱭ ᱯᱟᱨᱥᱟᱞᱟ, ᱚᱱᱟ ᱥᱟᱞᱟᱜ ᱥᱟᱶᱛᱟ ᱨᱮᱱᱟᱜ ᱞᱟᱭ ᱞᱟᱠᱪᱟᱨ ᱥᱚᱥᱱᱚᱜ ᱨᱮᱱᱟᱜ ᱠᱟᱛᱷᱟ ᱦᱚᱸ ᱞᱟᱠᱛᱤ ᱡᱟᱹᱱᱤ ᱥᱚᱫᱚᱨᱟᱭ ᱾ ᱱᱚᱣᱟ ᱨᱮ ᱠᱷᱟᱴᱚ ᱠᱟᱹᱦᱱᱤ, ᱚᱱᱦᱚᱬᱮ, ᱦᱟᱢᱟᱞᱟᱱ ᱜᱷᱚᱴᱚᱱ ᱨᱮᱱᱟᱜ ᱛᱩᱞᱟᱹ ᱡᱚᱠᱷᱟ ᱟᱨ ᱵᱮᱣᱨᱟ ᱠᱚᱦᱚᱸᱭ ᱯᱟᱨᱥᱟᱞᱟ ᱾ ᱱᱚᱣᱟ ᱥᱟᱶ ᱠᱩᱲᱤ ᱦᱚᱯᱚᱱ, ᱜᱤᱫᱽᱨᱟᱹ, ᱪᱚᱸᱫᱟ ᱵᱟᱥᱟᱸ ᱨᱮᱱᱟᱜ ᱦᱚᱸ ᱟᱡᱟᱜ ᱥᱟᱦᱴᱟ ᱨᱮ ᱴᱷᱟᱶ ᱢᱮᱱᱟᱜᱼᱟ ᱾ᱢᱟᱨᱟᱝ ᱟᱨ ᱞᱟᱯᱷᱟᱝ ᱵᱤᱨᱫᱟᱹᱜᱟᱲ ᱠᱚᱨᱮᱱᱟᱜ ᱥᱤᱞᱟᱵᱚᱥ ᱠᱚᱦᱚᱸ ᱟᱡᱟᱜ ᱥᱟᱦᱴᱟ ᱨᱮ ᱯᱟᱨᱥᱟᱞᱟ ᱞᱟᱹᱜᱤᱫ ᱴᱷᱟᱶ ᱞᱮᱛᱟᱲ ᱮ ᱮᱢ ᱦᱟᱠᱟᱫᱼᱟ ᱾ᱯᱷᱟᱹᱜᱩᱱ ᱥᱟᱱᱛᱟᱲ ᱥᱟᱶᱛᱟ ᱨᱤᱱ ᱯᱟᱹᱴᱷᱩᱣᱟᱹ ᱠᱚ ᱥᱟᱱᱛᱟᱲ ᱛᱮ ᱵᱮᱣᱨᱟ ᱯᱟᱲᱦᱟᱣ ᱨᱮᱱᱟᱜ ᱫᱟᱣ ᱮ ᱮᱢ ᱦᱟᱠᱟᱫᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱯᱷᱟᱹᱜᱩᱱ ᱪᱟᱸᱫᱚᱠᱤᱭᱟᱹ ᱥᱟᱱᱛᱟᱲᱤ ᱵᱮᱣᱨᱟ ᱥᱟᱠᱟᱢ
ᱛᱷᱚᱠ:ᱥᱟᱱᱛᱟᱲᱤ ᱵᱮᱣᱨᱟ ᱥᱟᱠᱟᱢ